Bajaus lagūna

Bajaus lagūna (, ) – ežeras Filipinuose, Lusono salos centrinėje dalyje, į pietryčius nuo Manilos. Plotas 911–949 km², didžiausias gylis 20 m. Tai didžiausias Filipinų ir antras pagal dydį Pietryčių Azijos ežeras (po Tobos). Telkšo ugnikalnio kalderoje. Ilgi šiaurinio kranto pusiasaliai dalija ežerą į 3 dalis. Yra pailga Talimo sala.

Į lagūną suteka daug neilgų upelių, o išteka Pasigas, nešantis vandenis į Manilos įlanką. Senovėje Bajaus lagūna buvusi Manilos įlankos dalimi, tačiau ją atskyrę vulkaniniai procesai.

Prie ežero krantų įsikūrę Manilos priemiesčiai (Tagigas, Muntinlupa, Kalamba, Binjanas, Kabujao, Santa Rosa ir kt.). Lagūna pavadinta pagal jos pakrantėje esantį Bajaus (Bajės) miestą.

 Šaltiniai 

Kategorija:Filipinų ežerai